Next Generation Air Dominance

Next Generation Air Dominance (NGAD) on Yhdysvaltain ilmavoimien kuudennen sukupolven hävittäjän kehitysohjelma. Ohjelman voittanut lentokone on Boeing F-47.

 Historia 
NGAD-ohjelma alkoi DARPAn tutkimusprojektina. Vuonna 2015 kongressi varasi ohjelmalle 4,2 miljardia dollaria. Vuoden 2023 budjetissa kustannukset ovat 1,66 miljardia ja vuosina 2024-2027 11,7 miljardia.
Ohjelma on pitkälti salainen. Kuitenkin ilmavoimien hankintapäällikkö vahvisti jo syyskuussa 2020, että ilmavoimat on koelentänyt täysikokoisen hävittäjäprototyypin. Ilmavoimien ministeri Frank Kendall ilmoitti 1. kesäkuuta 2022 että projekti on edennyt suunnittelu- ja valmistusvaiheeseen.
Ohjelmaan osallistuneita yrityksiä ei ole paljastettu. Mukana uskotaan olevan ainakin Lockheed Martin ja Northrop Grumman.https://crsreports.congress.gov/product/pdf/IF/IF11659 

NGAD-ohjelman julkisena tavoitteena on korvata F-22-hävittäjä. Ohjelman laajuus ei kuitenkaan ole julkinen ja julkisten tietojen mukaan tavoitteena voi olla muitakin teknologioita ilmaherruuden saavuttamiseen ja pitämiseen.
Ilmavoimien 2019--2020 hankintaraportin mukaan ohjelman tavoitteena on korvata suurissa erissä tuotetut hävittäjät alustalla, jota voidaan päivittää vähitellen ja mukauttaa eri tarkoituksiin.DEPARTMENT OF THE AIR FORCE ACQUISITION118 BIENNIAL REPORT // 2019 + 2020, pg. 22

NGAD-ohjelman voitti Boeingin F-47, joka julkistettiin maaliskuussa 2025. Boeing kilpaili lopussa Lockheed Martinia vastaan, ja Northrop Grumman oli jättäytynyt kilpailusta pois jo aikaisemmin.

 Tekniikka 
Ohjelman yhteydessä on spekuloitu esim. sädeaseiden sijoittamista suurempikokoiseen lentokoneeseen. Yksi kehityssuunta on miehittämättömät lentokoneet tai droonit, joita ministeri Kendall vahvisti kehitettävän ohjelman yhteydessä. Yksi ohjelman osista on uuden suihkumoottorin kehittäminen Advanced Engine Technology -ohjelman osana, tavoitteena lisätä moottorin sähköntuottokykyä. Ohjelmaan kuuluu myös uusien komposiittimateriaalien ja sensorien kehitys.

Viitteet

Luokka:Yhdysvaltain ilmavoimat